CELEX: C2005/281/28
Language: da
Date: 2005-11-12 00:00:00
Title: Sag C-360/05: Sag anlagt den 23. september 2005 af Kommissionen for De Europæiske Fællesskaber mod Den Italienske Republik

12.11.2005   
            
            
               DA
            
            
               Den Europæiske Unions Tidende
            
            
               C 281/14
            
         Sag anlagt den 23. september 2005 af Kommissionen for De Europæiske Fællesskaber mod Den Italienske Republik
   (Sag C-360/05)
   (2005/C 281/28)
   Processprog: italiensk
   Ved De Europæiske Fællesskabers Domstol er der den 23. september 2005 anlagt sag mod Den Italienske Republik af Kommissionen for De Europæiske Fællesskaber ved K. Gross og M. Velardo, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 28 i Rådets direktiv 2003/96/EF af 27. oktober 2003 (1), idet den ikke har vedtaget eller underrettet Kommissionen om de love og administrative bestemmelser, der er nødvendige for at efterkomme Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Rådets direktiv 2003/96/EF, der har til formål at omstrukturere EF-bestemmelserne om beskatning af energiprodukter og elektricitet, fastsætter i artikel 28, stk. 1:
   »Medlemsstaterne vedtager og offentliggør de nødvendige love og administrative bestemmelser for at efterkomme dette direktiv senest den 31. december 2003. De underretter straks Kommissionen herom.«
   Det fremgår ikke, at den italienske stat har vedtaget gennemførelsesbestemmelser som foreskrevet i artikel 28, stk. 1, og endvidere har den ikke underrettet Kommissionen, ligesom den ikke er fremkommet med andre oplysninger, som gør det muligt at fastslå, om de nødvendige bestemmelser er blevet vedtaget. Den italienske stat har således tilsidesat sine forpligtelser i henhold til artikel 28, stk. 1.
   
      (1)  EFT L 283 af 31.10.2003, s. 51.